Správa o hospodárení príspevkovej organizácie mesta Malacky za rok 2019, Mestské centrum sociálnych služieb Malacky 

1.	Všeobecná časť

Názov príspevkovej organizácie:			Mestské centrum sociálnych služieb Malacky
Sídlo:						Ulica 1. mája 9, 901 01  Malacky
Štatutárny zástupca:				Mgr. Melánia Dujsíková
IČO:						36 066 541
Dátum vzniku:					01.01.2001
Počet zamestnancov k 31.12.2019:		82

2.	Finančná časť

2.1. Rozpočet príspevkovej organizácie

	Rozpočet organizácie na rok 2019 bol schválený Uznesením č. 115/2018 zo zasadnutia Mestského zastupiteľstva mesta Malacky dňa 25.10.2018 s celkovými príjmami vo výške      1 588 955 € a celkovými výdavkami vo výške 1 588 955 €, pričom bežné výdavky tvoria 1 585 955 € a kapitálové výdavky tvoria 3 000 €.

V priebehu roka vznikla potreba upraviť rozpočet dva krát. Prvá zmena rozpočtu bola schválená 27.06.2019. Uznesením č. 96/2019 boli zvýšené bežné príjmy v časti Granty o 250 € a v časti Prostriedky z predchádzajúcich rokov o 5 796 €, ďalej boli zvýšené bežné výdavky v časti Mzdy a platy o 4 293 €, v časti Poistné a príspevok do poisťovní o 1 503 € a znížené bežné výdavky v časti Materiál o 10 438 €. Celkové bežné príjmy po zmene rozpočtu predstavovali sumu 1 595 001 € a celkové bežné výdavky sumu 1 581 313 €.  Prvou zmenou rozpočtu boli tiež zvýšené kapitálové výdavky v časti Realizácia stavieb a ich technického zhodnotenia o 10 688 €. Celkové príjmy po prvej zmene rozpočtu boli vo výške 1 595 001 € a celkové výdavky vo výške 1 595 001 €.   

Druhá zmena rozpočtu bola schválená 18.12.2019 primátorom mesta tak, že boli znížené bežné výdavky na položke 632 Energie, voda, komunikácie o 14 000 €, znížené bežné výdavky na položke  633 Materiál o 2 064 €, znížené bežné výdavky na položke 636 Nájomné za nájom o 2 500 €, znížené bežné výdavky na položke  642 Transfery jednotlivcom o 2 500, zvýšené bežné výdavky na položke 637 Služby o 5 000 €, zvýšené kapitálové výdavky na položke 713 Nákup strojov, prístrojov, zariadení, techniky a náradia o 8 808 € a zvýšené kapitálové výdavky na položke 717 Realizácia stavieb a ich technického zhodnotenia o 7 256 €. Celkové príjmy po druhej zmene rozpočtu boli 1 595 001 €. Celkové výdavky po druhej zmene rozpočtu boli               1 595 001 €, z toho bežné výdavky 1 565 249 € a kapitálové výdavky 29 752 €. 

2.2. Rozbor plnenia príjmov
 	 Celková výška príjmov k 31.12.2019 dosiahla sumu 1 626 823,06 €. 
      Nedaňové príjmy vo výške 483 991,82 € boli dosiahnuté od klientov za poskytovanie sociálnych služieb. Za sociálnu službu v útulku bol príjem 1 095,00 €, útulok bol celý rok obsadený. Za ubytovanie a opatrovanie v zariadení opatrovateľskej služby bol príjem 88 824,90 €, pričom bolo priebežne ubytovaných 46 klientov, z toho 32 žien. Za pobyt v dennom stacionári uhradili klienti celkom 5 220,60 €. Celkový počet klientov v rámci roka bol 30. Za domácu opatrovateľskú službu bol príjem 69 806,50 €, pričom celkovo v priebehu roka bola táto služba poskytnutá 66 klientom, z toho bolo 17 nových. Prepravná služba dosiahla príjem od 2 610 prepravených klientov celkom vo výške 6 418,07 €. Požičiavanie zdravotných pomôcok zabezpečil príjem vo výške 2 877,79 € za požičanie 91 pomôcok. Za stravovanie v jedálni sme dosiahli príjem od stravníkov 269 795,65 € a za rozvoz obedov 22 662,20 €. Príjem za pranie bielizne je 56,10 €, celkovo za 21 praní. Pri sociálnej službe stredisko osobnej hygieny sme dosiahli príjem 10,70 €. Príjem z bankových úrokov je 140,94 €, z dobropisov a iných príjmov 17 083,37 €. 
    Na položke Granty bol prijatý dar od občianskeho združenia Zlatý vek v sume 250 €.
    Ďalší príjem tvorí transfer zo štátneho rozpočtu na tri sociálne služby, ktorý sa v zmysle zákona  č. 448/2008 Z. z. odvíja od kapacity miest -  zariadenie opatrovateľskej služby vo výške 217 152 €, transfer na denný stacionár vo výške 46 464 € a transfer na útulok vo výške 5 400 €. V rámci podpory rozvoja miestnej a regionálnej zamestnanosti podľa § 50j zákona o službách zamestnanosti  bola z Úradu práce, sociálnych vecí a rodiny Malacky prijatá finančný čiastka v sume 6 230,30 €. Bežný transfer od zriaďovateľa vo výške 806 539 € pozostáva z transferu na prevádzku v sume 248 893 €, z príspevku na obedy dôchodcom v sume 46 925 €, transferu  na domácu opatrovateľskú službu vo výške 448 887 €, transferu na denný stacionár v sume 34 849 € a transferu na prepravnú službu vo výške 26 985 €. Zostatok prostriedkov z predchádzajúcich rokov je v sume 60 795,94 €. 

2.3. Rozbor čerpania výdavkov
Celková výška výdavkov k 31.12.2019 je 1 525 618,52 €. Mzdy sa čerpali v celkovom objeme 833 762,27 €. Výdavky na zdravotné a sociálne poistenie boli vo výške 297 416,22 €. Finančné prostriedky v objeme 364 688,07 € boli použité na nákup tovarov a služieb, z toho na cestovné 67,86 €, energie, vodu, komunikácie 36 267,49 €, materiál 255 569,49 €, čo predstavuje kancelárske potreby, čistiace potreby, pracovné odevy, interiérové vybavenie, výpočtovú techniku, prevádzkové stroje, prístroje, zariadenie. Najvyšší objem finančných prostriedkov z tejto položky zahŕňajú potraviny v sume 178 293,37 €. Výdavky na dopravné – nákup PHM, servis a údržba motorových vozidiel predstavujú sumu 9 773,73 €, údržbu – budova, areál a prevádzkové stroje MsCSS 10 649,70 €, nájomné 2 275,38 € a služby – revízie, deratizácia, pult centrálnej ochrany, školenie, vývoz smetia, vývoz biologického odpadu, stravovacie poukážky, prídel do sociálneho fondu a ostatné služby 43 163,58 €. Výdavky vo výške 6 920,84 € boli použité na odchodné zamestnancov do starobného dôchodku, nemocenské dávky a príspevky na rekreáciu zamestnancov MsCSS. Celkové kapitálové výdavky dosiahli výšku 29 751,96 €, uvedená suma bola použitá na obstaranie varného kotla v sume 5 340,00 €, plynového sporáka s elektrickou rúrou  v sume 3 468,00 € a vybudovanie dekontaminačnej miestnosti a okna -prechodu  medzi špinavým a čistým skladom bielizne v zmysle ustanovenia  vyhlášky MZ SR         č. 259/2008 Z. z. v sume 13 687,96 € a rekonštrukciu skladu MsCSS v sume 7 256,00 €.

2.4. Zhodnotenie stavu hospodárenia
	V roku 2019 dosiahli celkové príjmy sumu 1 626 823,06 € a celkové výdavky boli v sume 1 525 618,52 €. Rozdiel medzi celkovými príjmami a výdavkami bol 101 204,54 €. Po pripočítaní finančného príspevku z roku 2018 použitého v januári 2019 v sume 3 571,19 €, odpočítaní finančného príspevku použitého v januári 2020 v sume 25 000,00 € a vrátení nepoužitého finančného príspevku (transferu zo ŠR) v sume 21 960,27 €, je výsledok hospodárenia 57 815,46 €. Ministerstvo práce sociálnych vecí a rodiny SR poskytuje v zmysle zákona 448/2008 Z. z. na zabezpečovanie sociálnej služby v útulku, v zariadení opatrovateľskej služby a v dennom stacionári finančný príspevok podľa druhu a kapacity miest jednotlivých služieb. Za neobsadené miesta je organizácia povinná finančný príspevok vrátiť, pričom za rok 2019 organizácia vrátila finančnú čiastku vo výške 21 960,27 €, z toho 20 287,57 € za neobsadené miesta v zariadení opatrovateľskej služby. Neobsadenie však bolo spôsobené tým, že organizácia v zmysle zmluvných podmienok dostala príspevok aj za miesta, ktoré už nemala registrované (zlúčenie dvoch zariadení), preto nemohli byť ani obsadené. Za denný stacionár bolo vrátených 1 672,70 €.
	Pomer tržieb k výrobným nákladom bol v roku 2019 30,14 %, čo je v súlade s ustanovením   § 21 ods. 2 zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov, v zmysle ktorého menej ako 50 % výrobných nákladov je pokrytých tržbami.
Výpočet pomeru tržieb k výrobným nákladom: 
(462 683,79 : 1 535 068,17) x 100 = 30,14 % t. j. < 50 %

2.5. Tvorba a použitie sociálneho fondu
Sociálny fond sa tvorí vo výške 1,05 % z hrubých miezd zamestnancov. Počiatočný stav na bankovom účte k 01.01.2019 bol vo výške 2 449,00 €, konečný stav k 31.12.2019 bol vo výške 4 587,82 €. Finančné prostriedky zo sociálneho fondu sa v roku 2019 čerpali na príspevok na obedy zamestnancov a iné oprávnené nároky zamestnancov v zmysle internej smernice.

3.	Bilancia aktív a pasív

V roku 2019 bola do majetku zaradená dekontaminačná miestnosť a vybudovanie prechodu medzi špinavým a čistým skladom bielizne v hodnote 13 687,96 €, nadstavba budovy MsCSS v hodnote 623 926,21 €, varný kotol v hodnote 5 340,00 €, plynový sporák s elektrickou rúrou v hodnote 3 468,00 €, rekonštrukcia skladu v hodnote 7 256,00 € a z majetku vyradená kovová brána posuvná so vstupnou cenou 876,32 €, vyradený prístrešok oceľový so vstupnou cenou 1 277,97 €, vyradené chladiace zariadenie so vstupnou cenou 3 110,72 €, vyradený obraz Tatry so vstupnou cenou 33,19 € a vyradený obraz Slnečnice so vstupnou cenou 33,19 €. V prílohe č. 2 sú uvedené vybrané ukazovatele zo súvahy organizácie. Kompletné údaje o majetku a záväzkoch sú v súvahe príspevkovej organizácie, ktorá je k dispozícii v sídle Mestského centra sociálnych služieb Malacky. 

Spracovala: Ing. Iveta Kunáková, ekonómka MsCSS
V Malackách, 31.03.2020
	Mgr. Melánia Dujsíková
  								   	    štatutárny zástupca